== Apokryfer og ophavsret ==
[[Fil:ShakespeareMonument cropped.jpg|thumb|upright|Shakespeares mindesmærke.]]
Der har været forsket intenst i, om Shakespeare har skrevet andre værker end de nævnte, og om han selv har skrevet værkerne. Adskillige anonyme skuespil fra Elizabeth-tiden har været tilskrevet Shakespeare på grund af stilistisk lighed eller tradition. Disse Shakespeare-[[apokryfer]] omfatter ''Sir Thomas More'', ''Kong Edward III'', ''A Yorkshire Tragedy'', ''The Two Noble Kinsmen'' (''De to ædle Slægtninge'', se ovenfor) samt mere end 30 andre. De fleste er afvist som usandsynlige, men forskning i stil og skrift kunne tyde på, at ''Sir Thomas More'' og ''Edward III'' har haft ham som medforfatter. Omvendt kan en del digte fra de anerkendte Shakespeare-skuespil være forfattet af kolleger. En meget populær, men aldrig accepteret teori er, at filosoffen og politikeren [[Francis Bacon (filosof)|Francis Bacon]] var forfatter til alle Shakespeares værker. Baggrunden for teorierne har til dels været, at kun få tilskrev skuespilleren Shakespeare tilstrækkelig lærdom og boglig dannelse til at kunne udtrykke sig så formfuldendt.
Historie